《颂古十二首》
宋代·释法泰

不落因果何曾堕，不昧因果何曾脱。
当堂镜破两头忘，扫影灭踪无摸索。
无摸索，何倚托。
秋风吹梧桐，树叶呜嚗嚗。

作者简介：释法泰，号佛性，俗姓李，汉州（今四川广汉）人。住鼎之德山，邵之西湖及谷山道吾，敕居潭州大沩。为南岳下十五世，圆悟克勤禅师法嗣。《嘉泰普灯录》卷一四、《五灯会元》卷一九有传。今录诗七十一首。